২. রবী বিন আব্দুর রহমান (৫৬৯-৬৩২/১২৩৫ খ্রিঃ) : আবু সুলায়মান রবী বিন আব্দুর রহমান বিন আহমাদ বিন আব্দুর রহমান বিন রবী আশ‘আরী কর্ডোভার অধিবাসী এবং এর শেষ বিচারক ছিলেন। তিনি ইশবীলিয়ায় মৃত্যুবরণ করেন।[21] পিতাকে গোসল দান সংক্রান্ত বিষয়ে ইবনু আবী হাজ্জাহর পর কুরতুবী তাঁকে জিজ্ঞাসা করেছিলেন। ইমাম কুরতুবী বলেন, ثُمَّ سَأَلْتُ شَيْخَنَا رَبِيعَ بْنَ عَبْدِ الرَّحْمَنِ بْنِ أَحْمَدَ بْنِ رَبِيعِ بْنِ أُبَيٍّ فَقَالَ: إِنَّ حُكْمَهُ حُكْمُ الْقَتْلَى فِي الْمُعْتَرَكِ ‘অতঃপর আমি আমাদের শিক্ষক রবী বিন আব্দুর রহমান বিন আহমাদ বিন রবী বিন উবাইকে জিজ্ঞেস করলাম। তিনি বললেন, যুদ্ধের ময়দানে নিহতদের মতোই তাঁর হুকুম’।[22]